હિન્દુ ધર્મમાં સતયુગ, ત્રેતાયુગ, દ્વાપર યુગ, અને કળિયુગ એમ ચાર યુગ પ્રવાહો પૈકી ૮૬૪૦૦૦ વર્ષ લાંબા દ્વાપરયુગના ૮૬૩૮૭૫માં વર્ષમાં શ્રાવણ વદ આઠમને બુધવારે રોહિણી નક્ષત્રમાં અવતાર ધારણ કરનાર ભગવાન શ્રીકૃષ્ણે ૧૨૫ વર્ષ ૧ માસ અને ૫ દિવસનું આયુષ્ય ભોગવ્યા બાદ કળિયુગનો આરંભ થાય છે. કળિયુગમાં બુધ્ધાવતાર ધારણ કરીને ચતુર્ભુજ પ્રતિમારૂપે ભગવાન શ્રીકૃષ્ણ ૪૨૨૫ વર્ષ સુધી દ્વારકામાં રહ્યા હતા, એવું પૌરાણિક ગ્રંથોના આધારે માનવામાં આવે છે.